CELEX: 62016CN0265
Language: lv
Date: 2016-05-12 00:00:00
Title: Lieta C-265/16: Lūgums sniegt prejudiciālu nolēmumu, ko 2016. gada 12. maijā iesniedza Tribunale ordinario di Torino (Itālija) – VCAST Limited/R.T.I. SpA

25.7.2016   
            
            
               LV
            
            
               Eiropas Savienības Oficiālais Vēstnesis
            
            
               C 270/30
            
         Lūgums sniegt prejudiciālu nolēmumu, ko 2016. gada 12. maijā iesniedza Tribunale ordinario di Torino (Itālija) – VCAST Limited/R.T.I. SpA
   
   (Lieta C-265/16)
   (2016/C 270/34)
   Tiesvedības valoda – itāļu
   
      Iesniedzējtiesa
   
   
      Tribunale ordinario di Torino
   
   
      Pamatlietas puses
   
   
      Prasītāja: VCAST Limited
   
   
      Atbildētāja: R.T.I. SpA
   
   
      Prejudiciālie jautājumi
   
   
               1)
            
            
               Vai ar Kopienu tiesībām — it īpaši ar Eiropas Parlamenta un Padomes 2001. gada 22. maija Direktīvas 2001/29/EK par dažu autortiesību un blakustiesību aspektu saskaņošanu informācijas sabiedrībā (1) 5. panta 2. punkta b) apakšpunktu (kā arī ar Eiropas Parlamenta un Padomes 2000. gada 8. jūnija Direktīvu 2000/31/EK par dažiem informācijas sabiedrības pakalpojumu tiesiskiem aspektiem, jo īpaši elektronisko tirdzniecību, iekšējā tirgū, un ar [Eiropas Kopienas] dibināšanas līgumu) ir saderīgs tāds valsts tiesiskais regulējums, kas aizliedz tirgotājam sniegt privātpersonām pakalpojumu, kur tā dēvētās mākoņdatošanas platformā ar attālo videoierakstu tiek veikta ar autortiesībām aizsargātu darbu kopēšana privātai lietošanai, tirgotājam aktīvi iesaistoties ierakstīšanā, ja nav tiesību īpašnieka piekrišanas?
            
         
               2)
            
            
               Vai ar Kopienu tiesībām — it īpaši ar Eiropas Parlamenta un Padomes 2001. gada 22. maija Direktīvas 2001/29/EK par dažu autortiesību un blakustiesību aspektu saskaņošanu informācijas sabiedrībā 5. panta 2. punkta b) apakšpunktu (kā arī ar Eiropas Parlamenta un Padomes 2000. gada 8. jūnija Direktīvu 2000/31/EK par dažiem informācijas sabiedrības pakalpojumu tiesiskiem aspektiem, jo īpaši elektronisko tirdzniecību, iekšējā tirgū (2), un ar [Eiropas Kopienas] dibināšanas līgumu) ir saderīgs tāds valsts tiesiskais regulējums, kas atļauj tirgotājam sniegt privātpersonām pakalpojumu, kur tā dēvētās mākoņdatošanas platformā ar attālo videoierakstu tiek veikta ar autortiesībām aizsargātu darbu kopēšana privātai lietošanai, kaut arī tas nozīmē, ka tirgotājs aktīvi iesaistās ierakstīšanā, arī ja nav tiesību īpašnieka piekrišanas, par standartizētu, vienveidīgu atlīdzību par labu tiesību īpašniekam, uz ko būtībā attiecas prasība par obligātas licences saņemšanu?
            
         
      (1)  OV L 167, 10. lpp.
   
   
      (2)  “Direktīva par elektronisko tirdzniecību”, OV L 178, 1. lpp.